**ADÁSVÉTELI KERETSZERZŐDÉS**

**TERVEZET**

amely létrejött egyrészről

név: Országos Mentőszolgálat

székhely: 1055 Budapest, Markó u. 22.,

törzskönyvi azonosító szám (PIR): 309985;

államháztartási egyedi azonosító (ÁHTI): 035082;

adószám: 15309989-2-41,

bankszámlaszám: 10032000-01491687

képviseli: Dr. Csató Gábor főigazgató, mint Vevő (továbbiakban: ***Vevő***), illetve

másrészről

Cégnév: ……………………………………………………………..

Székhely: ……………………………………………………………..

Adószám: ……………………………………………………………..

Cégjegyzékszám: ……………………………………………………………..

Bankszámlaszám: ……………………………………………………………..

képviseletében eljárva: ………………………………………….., (a továbbiakban **Eladó)**

- a továbbiakban együttesen: Felek – között az alábbi feltételek szerint:

***I. Előzmények***

1.1./ Az Országos Mentőszolgálat 2017.07.07. napján megküldött ajánlattételi felhívással a Kbt. Harmadik része 98. § (2) bekezdés c) pontja szerinti hirdetmény közzététele nélküli tárgyalásos közbeszerzési eljárást indított „Orvosi műszer konszignációs raktárba alkatrészek beszerzése” tárgyban.

1.2./ Az 1.1./ pontban meghatározott közbeszerzési eljárásban a Vevő számára a legalacsonyabb ár értékelési szempont szerinti érvényes ajánlatot az eladó tette, akit a vevő erre tekintettel a közbeszerzési eljárás nyertesévé nyilvánított.

1.3./ A Felek rögzítik, hogy jelen szerződésüket a fentiekben meghatározott közbeszerzési eljárás eredményeként, az eljárást megindító ajánlattételi felhívás, a közbeszerzési dokumentumok és az Eladó által benyújtott ajánlat tartalma szerint kötik meg.

***II. A szerződés tárgya, hatálya***

2.1./ Az Eladó a jelen szerződés aláírásával vállalja, hogy a Vevő által igényelt, a jelen szerződés 2.1./ pontjában és a jelen szerződés elválaszthatlan részét képező 1. számú mellékletében részletesen megjelölt különböző alkatrészeket mindösszesen 150.000.000 Ft azaz egyszázötvenmillió forint értékben leszállítja, illetőleg az OMSz későbbi megrendeléseinek folyamatosan eleget tesz, azzal, hogy a konszignációs raktárhelyiségben (1134 Budapest, Róbert Károly krt. 77.) található alkatrészek értéke nem lehet magasabb, mint nettó 20.000.000 Ft azaz nettó húszmillió forint.

A Vevő által rendelhető alkatrészek listáját és azok árait a jelen szerződés elválaszthatatlan részét képező 1. számú melléklet tartalmazza és határozza meg.

2.2./ Jelen szerződés az utolsóként aláíró fél aláírásnak napján lép hatályba és 2 év (24 hónap) időtartamig, de legkésőbb a keretösszeg kimerüléséig szól..

***III. Szállítási feltételek, termékek átvétele, tárolása, felhasználása***

3.1./ Az Eladó a jelen szerződés tárgyát képező alkatrészeket a *Vevő telephelyén* köteles a vevő kapcsolattartója részére a jelen szerződés 3.2. 3.3. és a 3.4. pontjai szerinti átadás-átvételi eljárás útján átadni.

3.2./ Vevő vállalja, hogy a raktárban tárolt és az Eladó által szállított alkatrészekről - alapkészlet - folyamatos nyilvántartást, leltárt vezet, amely tartalmazza az alkatrész megnevezését, átvételének felhasználásának időpontját, továbbá a fel nem használt alkatrészek alkalmassági idejét.

Az Eladó lehetőséget biztosít a Vevő számára, hogy a szállított alkatrészek ellenértékét csak az egyes alkatrészek felhasználását vagy lejáratát követően, vagy bármely alkatrész bármilyen okból történő megsemmisülését, megrongálódását követően fizesse meg, amennyiben azok nem garanciális javításokra kerülnek felhasználásra.

A Vevő köteles a megrendelt alkatrészeket a jelen szerződés szerinti nyitvatartási idő alatt átvenni és azok ellenértékét a jelen szerződésben meghatározottak szerint megfizetni.

Az Eladó a Vevő által elkészített elszámolás alapján számlát állít ki a felhasznált termékek ellenértékéről.

A Vevő vállalja, hogy minden egyes hónap utolsó hivatalos munkanapján elszámolást készít a tárgyhónapban felhasznált, valamint a korábban átvett és még fel nem használt alkatrészek fajtájáról, mennyiségéről, amelyet az Eladónak köteles még aznap faxon vagy e-mailben elküldeni. Az elszámolásnak tartalmaznia kell a felhasznált alkatrészek megnevezését, felhasználásuk okát (garanciális vagy egyéb), továbbá a lejárt alkalmassági idejű alkatrészek megnevezését (továbbiakban együtt: felhasznált alkatrészek) valamint azok mennyiségét.

3.3./A Vevő a leszállított mennyiségű alkatrészt szállítólevél aláírása mellett köteles átvenni az Eladótól, illetőleg átvételkor köteles az átadott alkatrészek mennyiségét és azok minőségét átvizsgálni.

3.4./Az esetleges minőségi vagy mennyiségi kifogás esetén a Vevő az átvétel időpontjában köteles – a szállítólevél aláírása mellett – a tapasztalható hibákról, hiányosságokról jegyzőkönyvet felvenni és az Eladót az átvétel időpontjától számított 8 napon belül a jegyzőkönyv másolati példányával értesíteni. Az alkatrészekre vonatkozó kárveszély viselése, a szállítólevél aláírásával száll át a Vevőre.

***IV. Szerződést biztosító mellékkötelezettségek***

4.1./ Késedelmi kötbér:

Amennyiben Eladó a szerződésben meghatározott teljesítési határidőt olyan okból, amelyért felelős, elmulasztja, úgy a Vevő jogosult az Eladóval szemben késedelmi kötbért érvényesíteni.

Az Eladó *késedelmes teljesítése* esetén a késedelemmel érintett megrendelésre vonatkozóan ***késedelmi*** *kötbért* köteles fizetni a Vevő részére. A késedelmi kötbér mértéke a késedelemmel érintett rész napi 1%-a naponta. Az Eladó mentesül a kötbér megfizetése alól, ha a vevő mulasztása miatt esett késedelembe, vagy késedelmét *a Polgári Törvénykönyvről szóló* ***2013. évi V. törvény*** (Ptk.) 6:186. § (1) bekezdése szerint kimenti. Az érvényesített késedelmi kötbér teljes összege nem haladhatja meg a megrendelés nettó ellenértékének 30%-át (azaz harminc százalékát) vagy a 30 nap késedelmes teljesítésre számított összeget. Amennyiben a késedelmi kötbér eléri a maximumát, úgy Vevő azonnali hatállyal felmondhatja a szerződést.

4.2./ Hibás teljesítési (minőségi) kötbér:

Eladó hibásan teljesít, amennyiben az általa leszállított termékek nem felelnek meg a Vevő által a közbeszerzési dokumentumban meghatározott elvárásainak, az irányadó jogszabályoknak, előírásoknak, szakmai szokásoknak.

Hibás teljesítési kötbér mértéke az aktuális megrendelésben a hibával érintett termék(ek) nettó (össz)értékének napi 0,5%-a, a hibás teljesítés napját követő naptól számítva, de legfeljebb az aktuális megrendelés hibával érintett termék(ek) nettó ellenértékének 10%-a.

Eladó akkor köteles a hibás teljesítési kötbér megfizetésére, ha a hibás teljesítés olyan okból következik be, amelyért felelős.

Hibás teljesítésnek számít, ha az Eladó nem a szerződésen alapuló megrendelés szerint teljesít; ilyen különösen, de nem kizárólag, pl.: ha nem a megrendelt méretben, mennyiségben kerül leszállításra a termék.

Megrendelő a Ptk. 6:187. § (2) bekezdés alapján a hibás teljesítés miatti kötbér mellett nem érvényesít szavatossági igényt.

4.3./ Meghiúsulási kötbér:

A szerződés meghiúsulása esetén a Vevő meghiúsulási kötbért érvényesíthet Eladóval szemben. Meghiúsulásnak minősül különösen az Eladó felelősségi körében bekövetkezett lehetetlenülés, továbbá az Eladó szerződésszegésére alapított azonnali hatályú felmondás vagy elállás. A meghiúsulási kötbér alapja a szerződés szerinti teljes nettó szerződéses érték (szerződés keretösszege). A meghiúsulási kötbér mértéke a kötbéralap 30 %-a (harminc százalék). A meghiúsulási kötbér a szerződés meghiúsulásával egyidejűleg válik esedékessé. A meghiúsulási kötbér megfizetése nem mentesíti Eladót a Vevőnek a meghiúsulásból eredő, a meghiúsulási kötbért meghaladó mértékű, igazolt kára megtérítésére vonatkozó kötelezettsége alól.

***V. Fizetési feltételek***

5.1./ A szerződő Felek megállapodnak, hogy a jelen szerződés keretösszegemindösszesen nettó 150*.000.000,-Ft*, +40.500.000 Forint Áfa, bruttó 190.5*00.000,- Forint*, azaz százkilencvenmillió-ötszázezer Forint, amely összeg tartalmazza az Eladó jelen szerződés teljesítése érdekében felmerült valamennyi költségét és kiadását is.

5.2./ A Felek rögzítik, hogy az Eladó a felhasznált termékek ellenértékéről *a szerződés 3.2. pontja alapján a vevő* által elkészített elszámolás alapján állítja ki a számlát. Az Eladó a kifogásmentes átadás-átvételt és a teljesítési igazolás átadását követő legkésőbb öt (5) napon belül köteles a számlát kiállítani és megküldeni a Vevő részére. A számlához a Vevő kapcsolattartója által aláírt teljesítési igazolás másolatát az Eladónak csatolnia kell.

A jelen szerződés tárgyát képező, adott hónapban felhasznált eszközök - jelen szerződés 1. sz. mellékletében meghatározott árak alapján - kiszámított ellenértékét a Vevő az eszközök felhasználása alapján kiállított számla átvételét követő 30 napon belül a Ptk. 6:130. § (1)-(2) bekezdésében meghatározott szabályok szerint köteles az Eladó ………. Banknál vezetett ……. számú bankszámlájára átutalni.

A szerződő Felek megállapodnak, hogy amennyiben egyedi eszköz megrendelése válik szükségessé, azt az Eladó a megrendelés kézhezvételét követő 4 héten belül köteles teljesíteni.

5.3./ Amennyiben a vevő a vételárat 30 napon belül nem fizeti meg, az Eladó a Ptk. 6:155. § (1) bekezdése szerinti *késedelmi kamatra* jogosult.

5.4./ A Vevő tájékoztatja az Eladót arról, hogy a jelen szerződés *az adózás rendjéről szóló* ***2003. évi XCII. törvény*** (Art.) 36/A. §-ának hatálya alá tartozik, amelynek következtében a vevő az eladónak a havonta nettó módon számított 200.000,- Ft, azaz kettőszázezer forint összeget meghaladó kifizetésnél a teljesítésért abban az esetben fizethet, ha az Eladó bemutat, átad vagy megküld a tényleges kifizetés időpontjától számított harminc (30) napnál nem régebbi, nemlegesnek minősülő együttes adóigazolást a Vevő részére, amellyel igazolja, hogy az állami adóhatóságnál és a vámhatóságnál nyilvántartott köztartozása nincs, vagy az Eladó a kifizetés időpontjában szerepel a köztartozásmentes adózói adatbázisban.

A Felek rögzítik, hogy a fenti együttes adóigazolás késedelmes bemutatásából adódó fizetési késedelem miatt az Eladó késedelmi kamatra, egyéb kártérítésre nem jogosult.

Az Eladó a jelen szerződés aláírásával a fenti tájékoztatást tudomásul veszi, és amennyiben a kifizetés időpontjában a köztartozásmentes adózói adatbázisban nem szerepel, vállalja az említett nemlegesnek minősülő együttes adóigazolás beszerzését és a számlájával együtt a Vevő rendelkezésére bocsátását; továbbá kötelezettséget vállal arra, hogy alvállalkozóival szemben az Art. hivatkozott 36/A. §-a rendelkezéseinek betartásával teljesít csak kifizetést.

5.5./ Az Eladó nem fizet, illetve számol el a szerződés teljesítésével összefüggésben olyan költségeket, melyek a Kbt. 62. § (1) bekezdés *k)* pont *ka)-kb)* alpontja szerinti feltételeknek nem megfelelő társaság tekintetében merülnek fel, és melyek az Eladó adóköteles jövedelmének csökkentésére alkalmasak.

5.6./ Az Eladó a szerződés teljesítésének teljes időtartama alatt tulajdonosi szerkezetét a Vevő számára megismerhetővé teszi és a Kbt. 143. § (3) bekezdése szerinti ügyletekről a Vevőt haladéktalanul értesíti.

***VI. A felek jogai és kötelezettségei***

6.1./ Az eladó köteles a jelen szerződés tárgyát képező termékeket a 3.2./ pontban meghatározott határidőn belül, a jelen szerződés 1.1./ pontjában meghatározott közbeszerzési eljárást megindító felhívásban, közbeszerzési dokumentumokban, illetve az ajánlatában meghatározottak szerint a Vevő székhelyére/telephelyére *szállítani* és ott – a 3.3./ pont szerinti átadás-átvételi eljárás útján – a Vevő *birtokába bocsátani.*

6.2./ Az Eladó a megrendelt alkatrészek megérkezéséről köteles a Vevőt haladéktalanul, írásban értesíteni. A Vevő az Eladó visszaigazolása (értesítése) alapján, a teljesítési határidőn belül átvenni.

6.3./ Az Eladó a szerződés teljesítésekor köteles a Vevőt írásban *tájékoztatni* a jelen szerződés tárgyát képező alkatrészek lényeges tulajdonságairól. Az Eladó köteles továbbá a jelen szerződés tárgyát képező termékek rendeltetésszerű használatához, felhasználásához szükséges mindennemű tájékoztatást és információt írásban (használati útmutató) is megadni.

6.4./ Az Eladó *szavatol* azért, hogy harmadik személynek a jelen szerződés tárgyát képező termékek tekintetében nincs olyan joga, amely a Vevő tulajdonszerzését akadályozza vagy korlátozza.

Az Eladó szavatol továbbá azért is, hogy a jelen szerződés tárgyát képező termékekmegfelelnek a gyártó által történt forgalomba hozatalakor hatályos minőségi követelményeknek, rendelkeznek a gyártó által adott leírásban szereplő tulajdonságokkal, valamint a rendeltetésszerű használathoz szükséges kellékekkel, továbbá azért, hogy a jelen szerződés 1.1./ pontjában meghatározott közbeszerzési eljárást megindító felhívásban, a közbeszerzési dokumentumokban, illetve az Eladó ajánlatában meghatározott követelményeknek megfelelően kerültek leszállításra, illetve átadásra, és a rendeltetésszerű használatra minden további feltétel nélkül alkalmasak.

6.5./ A szerződést a Kbt. 138. § (1) bekezdése alapján az Eladónak (a nyertes Ajánlattevőként szerződő félnek, vagy a nyertes Ajánlattevő), vagy Ajánlatkérő és a nyertes Ajánlattevő ()) kell teljesítenie.

Az Eladó köteles a Vevőnek jelen szerződés aláírásával egyidejűleg, valamint a teljesítés során minden olyan – akár a korábban megjelölt alvállalkozó helyett igénybe venni kívánt – alvállalkozó bevonását bejelenteni, amelyet az ajánlatában nem nevezett meg és a bejelentéssel együtt nyilatkoznia kell arról is, hogy az általa igénybe venni kívánt alvállalkozó nem áll a Kbt. szerinti kizáró okok hatálya alatt.[[1]](#footnote-1)

6.6./ A külföldi adóilletőségű Eladó köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet az Eladóra vonatkozó adatokat az országok közötti jogsegély igénybevétele nélkül.

***VII. A szerződés teljesítése***

7.1./ A Vevő – az Eladó szerződésszerű teljesítése esetében – köteles a 5.1./ pontban meghatározott *vételárat* esedékességkor a jelen szerződésben foglaltak szerint az Eladónak *megfizetni.*

7.2./ A Vevő a körülmények által lehetővé tett legrövidebb időn belül – amennyiben az különösen a hiba jellegét tekintve lehetséges és elvárható, lehetőség szerint a 3.3./ pont szerinti átadás-átvételi eljárás során – köteles meggyőződni arról, hogy a *teljesítés megfelelő-e.* A Vevő köteles megvizsgálni különösen, hogy az átadásra kerülő alkatrészek megfelelnek a jelen szerződésben, illetve a jelen szerződés 1.1./ pontjában meghatározott közbeszerzési eljárás dokumentumai Ajánlattételi felhívás 5 pontjában meghatározott követelményeknek, továbbá a Vevő köteles az alkatrészeket átvenni.

7.3./ A Vevő a teljesítéssel kapcsolatban esetlegesen észlelt hibát köteles annak felfedezése után az eladóval haladéktalanul közölni, egyben szavatossági igényét megjelölni.

7.4./ A szerződő Felek kötelesek egymást minden olyan körülményről haladéktalanul értesíteni, amely a jelen szerződés eredményességét, vagy kellő időre való teljesítését veszélyezteti, vagy gátolja. Az értesítés elmulasztásából eredő kárért a mulasztó fél felelős.

***VIII. Jótállás és szavatosság***

8.1./ A szerződő felek rögzítik, hogy az Eladó a jelen szerződés tárgyát képező termékek tekintetében a gyártó által garantált *időre* – teljes körű – *jótállást* vállal azok zavartalan, hibátlan működéséért, valamint az adott típusra vonatkozó minőségi és technikai feltételekért.

8.2./ A Vevő a jótállási körbe tartozó meghibásodás esetén azt haladéktalanul köteles bejelenteni az Eladónak, vagy a jótállási jegyen megjelölt egyéb szerviznek.

8.3./ A Vevő jótállási igényeit a jótállási jegy birtokában, annak felmutatása mellett érvényesítheti. Meghibásodás esetén a Vevő a jótállási időtartamban díjmentes javítást kérhet, illetve élhet a Ptk. 6:173. § szerinti jogaival. Javítás választása esetén annak időtartama legfeljebb 15 (tizenöt) nap, ennél hosszabb időtartam csak a jelen szerződés tárgyát képező termék megegyező biztosítása esetén lehetséges.

A Felek rögzítik, hogy az Eladó a jótállás körében végzett hibaelhárításért ellenszolgáltatást és költségtérítést nem követelhet.

8.4./ Az Eladó köteles a jótállás jegyen a megrendelt termék azonosítóját és a javításra jogosult és kötelezett szerviz(eke)t feltüntetni, illetve a jótállási jegyet az átadásakor az átadás keltének feltüntetésével hitelesíteni és azt a vevőnek átadni. A jótállás ezen időponttól kezdődik.

8.5./ Az Eladó felel (szavatol) azért, hogy a termék az átadástól számított … (…….) évig rendelkezik a törvényben és a szerződésben meghatározott tulajdonságokkal (kellékszavatosság) A Vevő kellékszavatossági igénye a szerződés jelen pontjában meghatározott idő alatt évül el.

8.6./ Az Eladó felel (szavatol) azért, hogy a jelen szerződés tárgyát képező alkatrészek per-, teher-, illetve igénymentesek (jogszavatosság).

***IX Elállás, a szerződés felbontása***

9.1./ A Vevő elállhat a szerződéstől, amennyiben az Eladó a jelen szerződésben meghatározott időpontot követően – a Vevő által írásban tűzött póthatáridőn belül – terméke(ke)t nem tudja átadni.

9.2./ Amennyiben az Eladó nem a kikötött minőségben, illetve hibásan teljesített és 14 munkanapon belül nem tesz eleget a kicserélési kötelezettségének, az súlyos szerződésszegésnek minősül, és jogkövetkezményeként a Vevő jogosult a szerződést azonnali hatállyal felmondani.

9.3./ A Vevő jogosult és egyben köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy az Eladó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

9.4./ A Vevő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

a) az Eladóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

b) az Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

9.5./ Az Eladó elállhat a szerződéstől azon alkatrészek tekintetében, amelyek tekintetében a gyár a jelen szerződés alapján leadott megrendelést teljesíteni nem tudja.

***X. Egyéb rendelkezések***

10.1./ A szerződő Felek rögzítik, hogy a jelen szerződés teljesítésével kapcsolatosan *kapcsolattartó*

* a vevő részéről:

|  |  |
| --- | --- |
| ***Név:*** | *Szepesi Zoltán orvosi műszercsoportvezető* |
| ***Cím:*** | *1134 Budapest, Róbert Károly krt. 77.* |
| ***Telefonszám:*** | *06-1-350-3737* |
| ***E-mail cím:*** | *szepesi.zoltan@mentok.hu* |

* az eladó részéről:

|  |  |
| --- | --- |
| ***Név:*** | *<…eladó kapcsolattartójának neve…>* |
| ***Cím:*** | *<…eladó kapcsolattartójának címe…>* |
| ***Telefonszám:*** | *<…eladó kapcsolattartójának telefonszáma…>* |
| ***Telefaxszám:*** | *<…eladó kapcsolattartójának telefaxszáma…>* |
| ***E-mail cím:*** | *<…eladó kapcsolattartójának e-mail címe…>* |

A szerződő Felek rögzítik, hogy a Vevő kapcsolattartója a jelen szerződésben meghatározott nyilatkozatokon túl egyéb, a szerződéssel kapcsolatos, önálló, hatályos jognyilatkozatot nem tehet.

A szerződő Felek az általuk jelölt kapcsolattartó személyét a másik félhez intézett egyoldalú, írásbeli nyilatkozattal megváltoztathatják.

10.2. **Konszignációs raktár üzemeltetésének helye, nyitvatartási ideje:**

Országos Mentőszolgálat –1135 Budapest, Mohács u. 22. szám alatti telephelyén található konszignációs raktár.

Nyitvatartási idő:

hétfőtől - csütörtökig: 7:00-15:00 óráig

pénteken: 7:00-13:00 óráig

10.3./ Az Eladó képviselője büntetőjogi felelőssége tudatában nyilatkozik, hogy a társaság *jogképes*, bejegyzett és az ajánlat benyújtását megelőző 15 napnál nem régebbi cégkivonattal és aláírási címpéldánnyal (aláírás-mintával) igazolt adataiban változás nem történt, és a jelen szerződés aláírására teljes körű felhatalmazással rendelkezik.

10.4./ A szerződő Felek megállapodnak, hogy a jelen adásvételi keretszerződést – különös tekintettel a vételárra, illetve a Felek jogaira és kötelezettségeire – csak közös megegyezéssel, írásban, a Kbt. 141-142. §-aiban foglaltak figyelembe vételével módosíthatják.

10.5./ A szerződő Felek megállapodnak, hogy a jelen szerződésen alapuló esetleges vitás kérdéseiket elsősorban peren kívüli tárgyalás útján kívánják rendezni.

10.6./ A jelen szerződésben nem szabályozott kérdésekben a *Polgári Törvénykönyvről szóló* ***2013. évi V. törvénynek*** (Ptk.) az adásvételi szerződésre vonatkozó speciális, illetve a kötelmekre és a szerződésekre vonatkozó általános rendelkezései, és *a közbeszerzésekről szóló* ***2015. évi CXLIII. törvénynek*** (Kbt.) a szerződésekre, azok módosítására és teljesítésére vonatkozó szabályai irányadóak.

A szerződő Felek a jelen adásvételi szerződést elolvasták, megértették, annak rendelkezéseit egyezően értelmezték, és azt, mint valós ügyleti akaratukkal mindenben megegyezőt, jóváhagyólag, cégszerűen írták alá.

A jelen szerződés 6 eredeti példányban készült, melyekből 4 példány a vevő, 2 példány az eladó birtokába kerül.

***Mellékletek:[[2]](#footnote-2)***

* Részletes árajánlat
* Átláthatósági nyilatkozat

Budapest, 201.. év ………… hó .… napján

|  |  |
| --- | --- |
| *…………………………………………….**Dr. Csató Gábor* *főigazgató**vevő képviseletében* | *…………………………………………….**<…név…>**<…titulus…>* *eladó képviseletében* |

Pénzügyi ellenjegyzés:

|  |
| --- |
| *…………………………………………….**Gulyás Antal**mb. gazdasági igazgató* |

Jogi ellenjegyzés:

*…………………………………………….*

 jogtanácsos

1. sz. melléklet

**Részletes árajánlat**

* „Kereskedelmi ajánlat” excel file csatolva
1. sz. melléklet

**Átláthatósági nyilatkozat**

a nemzeti vagyonról szóló 2011. évi CXCVI. törvény 3. § (1) bekezdés 1. b) pontjában meghatározott

**belföldi *vagy* külföldi, jogi személyek *vagy* jogi személyiséggel nem rendelkező gazdálkodó szervezetek[[3]](#footnote-3) részére**

az államháztartásról szóló 2011. évi CXCV. törvény 41. § (6) bekezdésében

előírt kötelezettség teljesítéséhez

Alulírott

Név:

Születéskori név:

Anyja neve:

Születési helye, ideje:

mint a

Gazdálkodó szervezet neve:

Székhelye:

Adószáma:

Cégjegyzékszám/nyilvántartásba vételi szám:

törvényes képviselője nyilatkozom – polgári és büntetőjogi felelősségem teljes körű tudatában – hogy az általam képviselt szervezet az államháztartásról szóló 2011. évi CXCV. törvény 41. § (6) bekezdésnek megfelelően a nemzeti vagyonról szóló 2011. évi CXCVI. törvény 3. § (1) bekezdés 1. b) pontja szerint átlátható szervezetnek minősül, az alábbiak szerint.

Az általam képviselt szervezet olyan[[4]](#footnote-4)

* belföldi jogi személy
* külföldi jogi személy
* belföldi, jogi személyiséggel nem rendelkező gazdálkodó szervezet
* külföldi, jogi személyiséggel nem rendelkező gazdálkodó szervezet

amely megfelel a következő együttes feltételeknek:

1. az általam képviselt szervezet tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény szerint meghatározott *tényleges tulajdonosa megismerhető*, amelyet a jelen nyilatkozat **1. pontjában** mutatok be teljeskörűen;
2. adóilletőséggel rendelkezik[[5]](#footnote-5)
* az Európai Unió tagállamában
* az Európai Gazdasági Térségről szóló megállapodásban részes államban
* a Gazdasági Együttműködési és Fejlesztési Szervezet tagállamában
* olyan államban, amellyel Magyarországnak a kettős adóztatás elkerüléséről szóló egyezménye van, és ez az ország: …………………………[ország megnevezése];
1. az általam képviselt szervezet *nem minősül* a társasági adóról és az osztalékadóról szóló 1996. LXXXI. törvény (Tao.) szerint meghatározott *ellenőrzött külföldi társaságnak*, valamint külföldi illetőségű szervezet esetén vállalom, hogy a Tao. törvény 4. § 11. h) pontja szerinti adatokat külön nyilatkozatban mellékelem;
2. az általam képviselt szervezetben közvetlenül vagy közvetetten *több mint 25%-os tulajdonnal, befolyással vagy szavazati joggal bíró* jogi személy, jogi személyiséggel nem rendelkező *gazdálkodó szervezet tekintetében a megelőző a), b) és c) pontban rögzített feltételek fennállnak*, amelyet a jelen nyilatkozat **2. pontjában** mutatok be teljeskörűen.

Tudomásul veszem, hogy az Áht. 41. § (6) bekezdése értelmében központi költségvetési kiadási előirányzatok terhére olyan jogi személlyel, jogi személyiséggel nem rendelkező szervezettel nem köthető érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek.

Tudomásul veszem, hogy az Országos Mentőszolgálat az átláthatósági feltétel ellenőrzése céljából, a szerződésből eredő követelések elévüléséig az Áht. 54/A. §-ban foglaltak szerint jogosult az általam képviselt szervezet átláthatóságával összefüggő, az 54/A. §-ban meghatározott adatokat kezelni, azzal, hogy ahol az 54/A. § kedvezményezettről rendelkezik, azon a jogi személyt, jogi személyiséggel nem rendelkező szervezetet kell érteni.

Kijelentem, hogy amennyiben jelen nyilatkozatban közölt adatok tekintetében bármilyen változás áll be, akkor a módosult adatokkal kiállított átláthatósági nyilatkozatot a változás bekövetkeztétől számított 8 napon belül megküldöm az Országos Mentőszolgálat részére, vagy amennyiben az általam képviselt szervezet már nem minősül átláthatónak, úgy azt haladéktalanul bejelentem.

Kelt, ………………………………………..

……………………………………

cégszerű aláírás

1. Amennyiben az árubeszerzéshez beállítási, üzembe helyezési feladatok is kapcsolódnak, az ezek körében felmerülő alapvető, ajánlatkérő által meghatározott feladatokra előírható, hogy ajánlattevő azokat személyesen teljesítse. Amennyiben ajánlatkérő azt a közbeszerzési eljárásban előírja, a személyes teljesítési kötelezettséggel járó beállítási, üzembe helyezési feladatok a szerződés e pontjában feltüntetendők a következők szerint:

„Az alábbiakban felsorolt beállítási, üzembe helyezési feladatokat az eladó a közbeszerzési dokumentumokban előírtaknak megfelelően személyesen köteles teljesíteni:” [↑](#footnote-ref-1)
2. A mellékletek feltüntetése opcionális, amennyiben a szerződéshez mellékletet csatolnak. A mellékletek száma bővíthető. Lásd ezzel kapcsolatban a szerződéstervezet 5.7./ pontját, valamint a Kbt. 136. § (2) bekezdését. [↑](#footnote-ref-2)
3. ***Pp. 396.§ szerint „gazdálkodó szervezet****:* a gazdasági társaság, az európai részvénytársaság, az egyesülés, az európai gazdasági egyesülés, **az európai területi együttműködési csoportosulás**, a szövetkezet, a lakásszövetkezet, az európai szövetkezet, a vízgazdálkodási társulat, az erdőbirtokossági társulat, az állami vállalat, az egyéb állami gazdálkodó szerv, az egyes jogi személyek vállalata, a közös vállalat, a végrehajtói iroda, a közjegyzői iroda, az ügyvédi iroda, a szabadalmi ügyvivői iroda, az önkéntes kölcsönös biztosító pénztár, a magánnyugdíjpénztár, az egyéni cég, továbbá az egyéni vállalkozó. [↑](#footnote-ref-3)
4. A megfelelő válasz aláhúzandó. [↑](#footnote-ref-4)
5. A megfelelő válasz aláhúzandó. [↑](#footnote-ref-5)